EuroBench/eurobench-wiki-et-topics huggingface dataset:
Teema: Poliitikud
Ba Jin (巴金 (Bā Jīn)); sünninimega Li Yaotang (lihtsustatud kirjas 李尧棠, traditsioonilises kirjas 李堯棠 (Lǐ Yáotáng)); viisakusnimega Li Feigan (李芾甘); 25. november 1904 Sichuan, (praegune Chengdu Shi) – 17. oktoober 2005 Shanghai) oli hiina kirjanik ja anarhist, üks olulisemaid ja loetumaid 20. sajandi hiina kirjanikke. Arvatakse, et ta moodustas oma kirjanikunime Mihhail Bakunini nime (巴枯宁) esimesest silbist ja Pjotr Kropotkini nime (克鲁泡特金) viimasest silbist; kirjanik ise on seda eitanud.
Teema: Mäed
Seychellois (prantsuse Morne Seychellois) on mägi Mahé saarel, Seišellide kõrgeim tipp. Mäe geograafilised koordinaadid on 4° 38′ 38″ S, 55° 26′ 20″ E Mäe kõrgus merepinnast on 905 meetrit. Mäetipust avaneb vaade Seišellide pealinnale Victoriale. Mäe ümbruses on Seišellide suurim rahvuspark, 1979. aastal rajatud Seychellois' rahvuspark, mille pindala on 3045 ha.
Teema: Poliitikud
Leopold Kohr (5. oktoober 1909 Oberndorf bei Salzburg – 26. veebruar 1994 Gloucester, Inglismaa) oli majandusteadlane ja anarhist. Tema vaadete peateese oli, et ühiskonna hädad on enamasti seotud institutsioonide ülemäärase suurusega. Üks tema õpilasi oli Ernst Schumacher, kes arendas sama vaadet oma raamatus "Small is Beautiful".
Teema: Kirjanikud
Hendrik Magdalenus Bruna; tuntud kui Dick Bruna (23. august 1927 Utrecht – 16. veebruar 2017 Utrecht) oli hollandi lastekirjanik ja raamatute illustraator. Dick Bruna on kirjandusliku tegelase jänes Miffy (Hollandis tuntud kui Nijntje) looja, kes on peategelaseks 32 raamatus. Neid raamatuid on tõlgitud enam kui 50 keelde ja müüdud üle 85 miljoni eksemplari. Kokku kirjutas ja illustreeris ta 124 raamatut. Tema loomingust on eesti keeles ilmunud lasteraamat "Jõulud" (1992; kirjastus Tiritamm; hollandi keelest tõlkinud Mati Sirkel).
Teema: Filmid
"Siil Sonic 4" (inglise keeles "Sonic the Hedgehog 4") on 2027. aastal valmiv Ameerika Ühendriikide animafilm. Filmi režissöör on Jeff Fowler ning stsenaristid Patrick Casey, Josh Miller ja John Whittington. Filmi toodavad Paramount Pictures ja Original Film.
Teema: Jalgpall
Busan IPark on Lõuna-Koreas Busanis tegutsev professionaalne jalgpalliklubi. See asutati 1979. aasta novembris. Klubi põhimeeskond võistles kuni 2015. aastani Lõuna-Korea liigasüsteemi esimesel tasemel, pärast seda peamiselt teisel tasemel. Meeskond on võitnud neli korda K League 1 tiitli (1984, 1987, 1991, 1997), ühe korra Korea karika (2004) ja kolm korda liigakarika (1997 Adidas, 1997 Prospecs, 1998), võitnud 1986. aastal esimest korda Kirde-Aasias AFC Aasia klubide meistrivõistlused (praeguse Meistrite Liiga eliidi eelkäija) ja võitnud selles ametis Afro-Aasia klubide meistrivõistlused. Praegu kasutab meeskond oma koduväljakuna Gudeoki staadionit.
Teema: Poliitikud
Elisa Maria da Costa Guimarães Ferreira (sündinud 17. oktoobril 1955 Portos) on Portugali sotsiaaldemokraatlik poliitik ja ökonomist, alates 1. detsembrist 2019 kuni 30. novembrini 2024 Euroopa Komisjoni ühtekuuluvuspoliitika ja reformide volinik von der Leyeni esimeses komisjonis. Aastatel 1995–1999 oli ta Portugali keskkonnaminister ja 1999–2001 planeeringute minister António Guterrese valitsuses. Aastatel 2004–2016 oli ta Euroopa Parlamendi liige. Aastatel 2016–2019 oli ta Portugali Panga nõukogu liige.
Teema: Filmid
"Kirjad Inglile" on Eesti-Soome koostööna 2011. aastal valminud Sulev Keeduse mängufilm. Filmi süžee põhineb Madis Kõivu ja Sulev Keeduse originaalkäsikirjal. Film esilinastus 27. jaanuaril 2011 Tallinnas Solarise kinos. 2011. aasta jooksul kogus film Eesti kinodes 4872 vaatajat. "Kirjad Inglile" on filmitud Eestis, Lätis ja Mauritaanias. Oktoobris 2011 esitati film võõrkeelse filmi Oscari kandidaadiks.
Teema: Kirjanikud
Hermann Helewegh (ka Helwig, Heleweg, Helgeweg, 1454 Riia – 1489) oli Riia raehärra ja kroonikakirjutaja. Kirjutas "Riia peapiiskopkonna punase raamatu" (saksa Das rothe Buch inter Archiepiscopalia), mis käsitleb Vana-Liivimaa ajalugu 15. sajandil.
Teema: Jalgpall
Namiibia jalgpallikoondis on Namiibia meeste rahvuskoondis jalgpallis. Namiibia jalgpallikoondis on kolmel korral jõudnud Aafrika rahvaste karikavõistluste finaalturniirile (1998, 2008 ja 2019), kuid pole alagrupist edasi jõudnud. Koondise kodustaadion on Windhoekis asuv Independence Stadium.
Teema: Kirjanikud
Kirjanik on isik, kes kirjutab ilukirjandust ehk belletristikat. Ehkki teistes keeltes võidakse sarnaseid sõnu kasutada ka isikute kohta, kes kirjutavad tarbekirjandust, publitsistikat või muid tekste (nt inglise writer), ei kutsuta neid eesti keeles kirjanikeks. Neid hõlmab lähedase tähendusega termin "literaat", samuti vanapärane "kirjamees".
Teema: Jõed
Velikaja jõgi (ka: Pihkva Emajõgi) on jõgi Venemaal; suurim Peipsi järve suubuv jõgi. Nimi vene keeles Великая (Velikaja), läti keeles Mudava, võro keeles Pihkva Imäjõgi. Jõe pikkus on 430 km ja valgla pindala 25 200 km². Jõgi algab Bežanitsõ kõrgustikult. Moodustab suubumisel Pihkva järve lõunaossa delta. Alamjooksul umbes 40 km pikkuselt laevatatav. Põhiosa Velikaja valglast jääb Pihkva oblasti territooriumile. Velikaja ääres asuvad oblasti suuremad linnad Pihkva ja Ostrov.
Teema: Jalgpall
Ekvatoriaal-Guinea jalgpallikoondis on Ekvatoriaal-Guinea jalgpalluritest koostatud riigi esindusmeeskond, mille liikmed valib välja koondise peatreener ning mida haldab Ekvatoriaal-Guinea Jalgpalliliit (hispaania Federación Ecuatoguineana de Fútbol). Peamine kodustaadion on Malabos asuv Nuevo Estadio de Malabo. Pole kordagi pääsenud maailmameistrivõistlustele. Ekvatoriaal-Guinea korraldas 2012. aastal Gaboniga kahasse Aafrika rahvaste karikavõistlusi, mis oli Ekvatoriaal-Guinea jalgpallikoondise jaoks ühtlasi esimene osavõtt nendest maailmajao tiitlivõistlustest.
Teema: Jõed
Penžina on jõgi Venemaa kirdeosas Kamtšatka krais. Jõe pikkus on 713 km, valgala pindala 73 500 km². Keskmine äravool on 680 m³/s. Penžina saab alguse Kolõma mägismaalt, ülemjooksul on tema jõeorg sügav, edasi voolab ta mägedevahelises nõos. Suubub Ohhoota mere Penžina lahte, kus esinevad Vaikse ookeani kõrgeimad looded. Tõusu ajal voolab jõgi vastupidises suunas. Novembrist maini on jõgi kaetud jääga. Penžina jõgi on laevatatav ja parvetatav. Peamised parempoolsed lisajõed on Šaiboveem, Kondõreva, Oklan; vasakpoolsed lisajõed on Ajanka, Tšornaja ja Belaja.
Teema: Kirjanikud
Enheduanna oli Akadi impeeriumi ajal tegutsenud Mesopotaamia naispoeet, printsess ja preestrinna. Ta oli Akadi impeeriumi looja Sargon I tütar ja tegutses umbes 2300 eKr. Ta on esimene nimeliselt teadaolev kirjanik maailma ajaloos. Ta on kirjutanud jumalanna Inanna auks sumerikeelse hümni, mis on ka säilinud. Kokku on Enheduanna kirjutanud vähemalt kaks suuremat hümni.
Teema: Mäed
Pico Duarte on Kariibi mere piirkonna kõrgeim mäetipp. See asub Haiti saarel Dominikaani Vabariigi keskosas Kesk-Kordiljeeride mäestikus. Mäe kõrgus on 3101 meetrit üle merepinna. Pico Duarte on ühtlasi kõrgeim tipp nii Dominikaani Vabariigis kui ka kogu Lääne-Indias. Pico Duarte ümbrus kuulub kaitsealasse ning seal leidub mägimetsi ja kõrgmäestikele iseloomulikku taimestikku. Mäe nõlvadel kasvavad männimetsad, mis erinevad märgatavalt Kariibi mere saarte troopilisest rannikutaimestikust. Piirkonnas elab mitmesuguseid linnu- ja loomaliike, kellest osa on Haiti saarele ainuomased. Seal leidub näiteks Amazona ventralis, priotelus roseigaster, corvus palmarum ja melanerpes striatus populatsioone. Roomajatest esineb muu hulgas ninasarvik-männassabaleeguan (Cyclura cornuta), mis on üks Kariibi piirkonna suurimaid sisalikuliike. Pico Duarte on populaarne matkasihtkoht. Tippu viivad mitmepäevased matkarajad, mis kulgevad läbi mägimetsade ja orgude. Matkajad alustavad teekonda tavaliselt Jarabacoa piirkonnast või San Juan de la Maguana lähistelt. Mäetipust avanevad vaated Kesk-Kordiljeeride mäestikule ja ümbritsevatele orgudele. Selge ilmaga on võimalik näha ulatuslikke alasid Dominikaani Vabariigi siseosas. Mägi on saanud nime Dominikaani Vabariigi riigimehe ja iseseisvusliikumise juhi Juan Pablo Duarte järgi. Tänapäeval peetakse Pico Duartet üheks Kariibi piirkonna olulisemaks loodus- ja matkaturismi sihtkohaks.
Teema: Poliitikud
Magnus Oswald Brunner (sündinud 6. mail 1972 Höchstis Vorarlbergi liidumaal) on Austria poliitik, Austria Rahvapartei liige. Ta on alates 1. detsembrist 2024 on ta Euroopa Komisjoni siseasjade ja rände volinik von der Leyeni teises komisjonis.
Teema: Jalgpall
FC San Marcos on Nicaragua jalgpalliklubi, mis mängis riigi kõrgliigas viimati 2014. aastal. Klubi kodulinn on San Marcos. FC San Marcos asutati 1982. aastal ning jalgpalliklubi kodustaadioni mahutavus on 2000 pealtvaatajat. Klubi on võitnud Nicagaragua karika Copa de Nicaragua aastatel 1984 ja 1995.
Teema: Linnud
Must-kärbsenäpp (Ficedula hypoleuca) on värvuliste (Passeriformes) seltsi kärbsenäplaste (Muscicapidae) sugukonda must-kärbsenäpi (Ficedula) perekonda kuuluv lind. Ta on üks enim uuritud liike maailmas. Must-kärbsenäpp on zooloogidele heaks uurimisobjektiks, kuna pesitseb meeleldi ja suurel arvul pesakastides, mistõttu on uurimismaterjali kogumine lihtne. Ka Tartu Ülikooli lindude käitumisökoloogia töörühm on uurimise alla võtnud rasvatihase kõrval just must-kärbsenäpi.
Teema: Filmid
"Juhuslik kohtumine" on 2007. aastal linastunud Ameerika Ühendriikide film, mis põhineb Elinor Lipmani romaanil "Then She Found Me". Linateose lavastas Helen Hunt, kellele see oli esimene lavastustöö. Palm Springsi rahvusvahelisel filmifestivalil anti talle filmi eest publikupreemia.
Teema: Mäed
Šveitsi mägede loend loetleb Šveitsi mägesid. Sulgudes on antud kanton, kus mägi asub, ja kõrgus merepinnast meetrites. Aletschhorn (Valais; 4195) Blümlisalp (Bern; 3661) Calanda (Graubünden; 2806) Churfirsten (Sankt Gallen; 2306) Domi mägi (Valais; 4545) Eiger (Bern; 3970) Finsteraarhorn (Bern, Valais; 4274) Grand Combin (Bern; 4314) Gonzen (Sankt Gallen; 1830) Jungfrau (Bern, Valais; 4158) Matterhorn (Valais; 4478) Monte Rosa (Valais; 4634 (Dufourspitze, Šveitsi kõrgeim tipp); teised tipud Dunantspitze (4632 m), Grenzgipfel (4618 m) ja Nordend 4609 m) Mönchi mägi (Bern, (Wallis; 4099) Nieseni mägi (Bern; 2362) Pilatus (Luzern; 2132) Piz Badile (Graubünden, Ticino; 3305) Piz Bernina (Graubünden; 4049) Piz Beverin (Graubünden; 2998) Piz Palü (Graubünden; 3901) Rheinwaldhorn (Graubünden, Ticino; 3402) Rigi (Luzern; 1797) Säntis (Appenzell Ausserrhoden, Appenzell Innerrhoden, Sankt Gallen; 2503) Tödi (Glarus, Graubünden; 3614) Tritthorn (Sankt Gotthard) (Graubünden, Ticino, Valais, Uri; 3002) Silvrettahorn (Graubünden, ?; 3244) Stockhorn (Bern; 2190) Täschhorn (Valais; 4491) Weisshorn (Valais; 4506) Wetterhorn (Bern; 3701) Wildstrubel (Bern, Valais; 3243)
Teema: Jõed
Colorado jõgi on jõgi Põhja-Ameerikas. See saab alguse Kaljumäestiku läänenõlvadelt umbes 2700 m kõrguselt. Voolab edela suunas läbi USA Colorado ja Utah' osariigi, Arizonas voolab läbi Suure kanjoni, pöördub lõunasse, mööda jõge kulgeb Nevada ja Arizona ning Arizona ja California osariigi piir. Mehhikos suubub jõgi California lahte. Jõel asub mitu paisjärve, näiteks Powelli järv ja Hooveri paisu moodustatud Meadi järv. Page'i linna lähedal moodustab hobuserauakäänaku. Jõe ääres asub mitu rahvusparki. Alates 2000. aastast on jõe vooluhulk kuiva ilma tõttu tunduvalt vähenenud. Suuremad lisajõed on Gunnisoni jõgi, Dolorese jõgi, Green River, Dirty Devili jõgi, Escalante jõgi, San Juani jõgi, Paria jõgi, Little Colorado, Kanab Creek, Virgini jõgi ja Gila jõgi. Jõe pikkus on umbes 2330 km.
Teema: Kirjanikud
Vilborg Yrsa Sigurðardóttir (sündinud 24. augustil 1963 Reykjavíkis) on islandi kirjanik, kes kirjutab nii lasteraamatuid kui ka kriminaalromaane. Tema teoste tuntuim tegelaskuju on noor advokaat Thora Gudmundsdottir (islandi keeles Þóra Guðmundsdóttir).
Teema: Jalgpall
Hispaania Jalgpalliliit (hispaania keeles Real Federación Española de Fútbol, RFEF) on Hispaania jalgpalli katusorganisatsioon. See juhib riigi jalgpalliigat La Liga, karikavõistlusi Copa del Rey, Supercopa de España ja Copa RFEF ning Hispaania rahvuskoondist, Hispaania jalgpallinaiskonda ja noortekoondisi, samuti saalijalgpallikoondisi. Lisaks La Ligale korraldab Hispaania jalgpalliliit teiste kõrgemate liigade Primera Divisióni, Segunda Divisióni ja Segunda División B tööd ning haldab piirkondlike jalgpalliliitude abil Tercera Divisióni. Liidu peakorter asub Las Rozasis, riigi pealinna Madridi lähedal. Hispaania kuninglik jalgpalliliit loodi 1909. aastal. Rahvusvaheline Jalgpalliliidu FIFA liige ollakse 1913. aastast ja Euroopa Jalgpallidu UEFA liige 1954. aastast. Liidu president on 2018. aastast Luis Rubiales. Rahvuskoondise peatreener on 2008. aastast Vicente del Bosque.
Teema: Meditsiin
Meditsiiniline abivahend on raviks vajalik meditsiiniseade, mille abil on võimalik ravida haigusi ja vigastusi või mille kasutamisel paraneb ravi tulemus